Μπράουνις Χωρίς Γλουτένη με Σάλτσα Καραμέλας
Μπορεί μια συνταγή χωρίς γλουτένη να είναι απολαυστική; Αν έχεις το σωστό αλεύρι, ναι! Τα μπράουνις που ετοιμάσαμε με Αλεύρι Για Όλες τις χρήσεις Χωρίς Γλουτένη από τους Μύλους Αγίου Γεωργίου είναι η απόδειξη. Δείτε το βίντεο και δοκιμάστε μια συνταγή που δεν της λείπει τίποτα, εκτός από τη γλουτένη.
300 γρ. κουβερτούρα 50 - 55% κακάο, ψιλοκομμένη, 150 γρ. βούτυρο, σε μικρά κομμάτια, 4 αυγά, 250 γρ. καστανή ζάχαρη, 200 γρ. αλεύρι για όλες τις χρήσεις Χωρίς Γλουτένη, Μύλοι Αγίου Γεωργίου*, κοσκινισμένο, ½ κουτ. γλυκού μπέικιν πάουντερ, ½ κουτ. γλυκού εκχύλισμα βανίλιας ή 1 βανιλίνη, 1 πρέζα αλάτι, 100 γρ. καρύδια ή πεκάν, χοντροκομμένα (προαιρετικά), 100 γρ. ζάχαρη κρυσταλλική, 2 κουτ. σούπας νερό, 2 κουτ. σούπας κρέμα γάλακτος με 35% λιπαρά, 2 κουτ. σούπας βούτυρο, κομμένο σε κομματάκια, λίγο αλάτι αφρίνα, για το σερβίρισμα (προαιρετικά)
Για τα browniesΠροθερμαίνουμε το φούρνο στους 170° C. Στρώνουμε αντικολλητικό χαρτί σε μια φόρμα διαστάσεων 25x25 εκ.  Σε ένα ανοξείδωτο μπολ, προσθέτουμε την ψιλοκομμένη κουβερτούρα και το βούτυρο και στερεώνουμε το μπολ στο στόμιο μιας κατσαρόλας με λίγο νερό που βράζει (μπεν μαρί). Ανακατεύουμε πού και πού μέχρι να λιώσει εντελώς η κουβερτούρα και να έχουμε ένα λείο και γυαλιστερό μείγμα. Αποσύρουμε από το μπεν μαρί.  Ρίχνουμε στον κάδο του μίξερ τα αυγά με τη ζάχαρη και τα χτυπάμε με το σύρμα έως ότου φουσκώσουν και ασπρίσουν.  Ρίχνουμε στη λιωμένη σοκολάτα το μείγμα των αυγών και ανακατεύουμε. Ενσωματώνουμε το αλεύρι Χωρίς Γλουτένη Μύλοι Αγίου Γεωργίου, το μπέικιν πάουντερ και τη βανίλια ανακατεύοντας απαλά με κουτάλα ή μαρίζ.  Αδειάζουμε το μείγμα στη φόρμα, απλώνουμε τα καρύδια και ψήνουμε για 25-30 λεπτά, μέχρι να ξεκινήσει να «σκάει» η επιφάνια.Για τη σάλτσα καραμέλαςΣε ένα αντικολλητικό τηγανάκι, βράζουμε σε μέτρια φωτιά τη ζάχαρη και το νερό ανακατεύοντας μέχρι να διαλυθεί η ζάχαρη. Όταν διαλυθεί, σταματάμε το ανακάτεμα και περιστρέφουμε περιστασιακά το τηγάνι μέχρι να καραμελώσει και να πάρει βαθύ χρυσαφί χρώμα. Τότε αποσύρουμε από τη φωτιά.Προσθέστουμε την κρέμα γάλακτος και το βούτυρο, ανακατεύουμε με τον αυγοδάρτη πάνω στην φωτιά μέχρι να ομογενοποιηθούν. Μεταφέρουμε τη σάλτσα σε αποστηρωμένο βάζο και αφήνουμε να κρυώσει.ΣερβίρισμαΚόβουμε τα μπράουνι σε τετράγωνα και σερβίρουμε σε πιάτο του γλυκού. Γαρνίρουμε με τη σάλτσα καραμέλας και αν θέλουμε, πασπαλίζουμε με αλάτι αφρίνα.Για ακόμα μεγαλύτερη απόλαυση, μπορούμε να το σερβίρουμε με παγωτό ή σαντιγί.
Αλεύρι (ζύμες)